b'\n_START_ARTICLE_\nRok Drofenik\n_START_SECTION_\n\xc5\xbdivljenje in delo\n_START_PARAGRAPH_\nBil je samouk. \xc5\xbdivel je v Celju, Ljubljani in Trstu. Od za\xc4\x8detka devedesetih let 19. stoletja je deloval za socialnodemokratsko stranko na spodnjem \xc5\xa0tajerskem in v Celju \xc5\xa1e posebej agitiral med kmeti. Veliko je prevajal in pisal propagandne bro\xc5\xa1ure in urejal socialdemokratski glasili Delavec (1897-1898) in Svoboda (Trst, 1897), sam izdajal ob prvih volitvah v\xc2\xa0\xc2\xbbV. kurijo\xc2\xab\xc2\xa0v Celju Lu\xc4\x8d in Novo lu\xc4\x8d (1897), ter pou\xc4\x8dno-zabaven list za slovensko ljudstvo Svobodne glasove (Celje 1897\xe2\x80\x931898)._NEWLINE_Zadnja leta pred smrtjo je izstopil iz Jugoslovanske socialnodemokratske stranka (JSDS) in bil v uredni\xc5\xa1tvu tr\xc5\xbea\xc5\xa1ke Edinosti, imel pa se je \xc5\xa1e za socialista. Na ustanovnem kongresu JSDS (1896) je poro\xc4\x8dal o socialisti\xc4\x8dni stranki na \xc5\xa0tajerskem, o volilni reformi in imel referat o delovanju socialne demokracije med kmeti. Predlo\xc5\xbeil je resolucijo, v kateri se je zavzemal za pridobivanjem kmetov, in pripravil program pomo\xc4\x8di za kmete.'